**Bestyrelsens beretning for 2022 på generalforsamlingen den 24. marts 2023**

**Beboerne i Ingridsparken**

Vi har i 2022 fået nye medlemmer i 5 andele.

105 A er overdraget til Jytte Kristensen og Agner Poulsgaard.

147 f er overdraget til Gitte og Bent Madsen

145 B er overdraget til Nura og Ekrem Avdic

105 B er overdraget til Bodil Jørgensen

149 C er overdraget til Lone Eriksen

Med de nye beboere er gennemsnitsalderen faldet og var ved årsskiftet 75½ år

Der er i øjeblikket en ledig andel og vi henvender os til dem der står på vores interesseliste.

Der har indtil nu været købere til ledige andele, og kender I nogen, der er interesserede i en andel, må i gerne opfordre dem til at blive skrevet op.

I det forgangne år har vi desværre også måttet tage afsked med nogle af vores naboer.

Annette og Hans Peter valgte begge at flytte til Herning

Derudover afgik Jens Ørum og Thora Lorentsen ved døden. Æret være deres minde.

Bestyrelsen inviterede i februar og september til beboermøde, med mulighed for at drøfte de tiltag, der er i gang.

Der er en god dialog på møderne og der kommer mange gode input til bestyrelsens arbejde, så vi regner også med at afholde beboermøde i 2023.

**Forsikring**

I 2022 har vi skiftet forsikring. Vi fik en henvendelse og indgik en ny aftale som sparede foreningen ca. 7000,- kr. i forhold til den aftale, som vi havde.

**Grundejerforeningen Højgårdsparken/Ingridsparken**

I årets løb har vi afholdt møde med Grundejerforeningen Højgårdsparken/Ingridsparken og dette har affødt, at der på en generalforsamling den 7. marts atter er valgt en bestyrelse.

**Økonomi og årsregnskab 2021:**

Regnskabet, der fremlægges senere, viser et tilfredsstillende resultat ikke mindst set i lyset af den udvikling der har været omkring inflation og forbrugsafgifter.

Renteudviklingen gik i løbet af 2022 fra at være negativ til at ligge på 0,6%, men i budgetlægningen skal vi regne med at renten lige nu ligger på 3%.

Vi har derfor nu gavn af vores budgetsikringsaftale med et loft på 1% + bidrag.

Denne aftale udløber i 2026, og på dette tidspunkt skal vi have kigget på vores finansiering.

For at forberede os på en højere rente foreslår vi en forhøjelse af boligafgiften på 10%

Boligafgiften blev i 2017 nedsat med 12% og dette er ikke længere realistisk med de nuværende markedsrenter.

Omkring økonomien skal vi også være forberedte på øgede omkostninger til bygningsvedligehold og vedligehold af fællesarealerne.

**Fælles-huset:**

I Fælleshuset er kommet lydisolering under loftet og vi har fået malet og indkøbt nye gardiner.

Huset fremstår pænt og det benyttes ofte både af foreningen og til private arrangementer Aase, Bente, Gunda, Karen Marie og Vita har varetaget opgaven i Fælleshuset og har sørget for hovedrengøring i september ved fælles hjælp.

Udvalget stået for grillaften, mortensaften, nytårstaffel, kaffe til beboermøderne og årets udflugt, og det er også udvalget, der senere i dag står for fællesspisningen efter generalforsamlingen.

Årets udflugt blev planlagt af Hella og Herløw under titlen ”Smagen af Thy”.

En dejlig dag med et spændende og varieret indhold med frokost på Stenbjerg Kro.

Udover udvalget har der været yderligere gode initiativer med ”Liv i Fælleshuset” den første torsdag i måneden med kaffebord og indslag af forskelligt indhold, der har været fællesspisning nogle gange i årets løb og årets julefrokost blev afviklet med de ulige personnumre som arrangører.

**Fællesarealer**:

Opgaven omkring vores fællesarealer er varetaget af Jørgen Jørgensen, Herløv Carstensen og Erik Andersen,

De fælles grønne områder er blevet vedligehold af JK Anlæg, som der også er indgået ny aftale med for 2023

JK-anlæg kan også bestilles til private opgaver.

Den fælles affaldssortering fungerer med papir/pap og kartonner/jern fungerer tilfredsstillende, når vi sørger for at fordele affaldet i alle tre skure.

Der er lavet aftale med en entreprenør om snerydning af vejene efter behov, og udvalget laver en oversigt over, hvorledes fortove og stier bliver ryddet.

**Bygningsvedligehold:**

Benny Bjerg, Benny Nørgaard og Erling Lundsgaard har varetaget opgaven i udvalget.

Efter at have indhentet oplysninger om de enkelte boliger, har vi fulgt op på det og utætte vinduer og terrassedøre er udbedret eller udskiftet.

Vedligeholdelsen giver større udgifter end tidligere, men det er vigtigt at bygningerne ikke forfalder.

Med hensyn til udvendig vedligeholdet af Fælleshuset og de fælles skure står udvalget for at uddelegere opgaven.

Der er foretaget algebehandling af tagene, og dette følges der op på i 2023.

Udover behov for vedligehold på de enkelte boliger kigger vi også på en langsigtet plan for større vedligeholdelsesopgaver, så vi samler op på behov for udskiftning af tagrender og laver en oversigt over standarden på varmestyrings anlæggene.

Det udvendige vedligehold med malerarbejde varetages af den enkelte beboer. Foreningen indkøber malingen, som står i fælleshuset ved 147a. Der er to slags maling til henholdsvis døre/vinduer og til træværket.

Der skal lyde en stor tak til alle der har bidraget i både bestyrelsen og de forskellige udvalg, og vi håber at alle også fremover bidrager til fællesskabet i forhold til deres interesser og deres muligheder.

Dette er bestyrelsens beretning som indstilles til godkendelse af generalforsamlingen.